open-index/open-wikipedia-markdown huggingface dataset:
Vladimir Propp

**Vladimir Jakovlevič Propp** (Владимир Яковлевич Пропп) (Sant Petersburc, 29 Avrîl 1895 – Leningrât, ai 22 di Avost dal 1970) al è stât un linguist rus.

Propp al à insegnât lenghe e leterature russe e po dopo leterature todescje inte Universitât di Leningrât. Al è stât studiôs dal folclôr e al à dedicât tancj siei studis ae investigazion dai elements des flabis popolârs.

I doi studis principâi di Propp su la composizion, sui elements e su lis lidrîs storichis e culturâls de flabe a son Morfologjie de flabe (Morfologija skazki, publicât intal 1928 a Leningrât) e Lis lidrîs storichis des contis di fadis. Intal prin studi, si propon di classificâ i diviers rams des contis popolars in mût precîs e sientific, identificant lis funzions imutabilis dai personaçs e lis lôr carateristichis fondamentâls su la fonde di une buine documentazion empiriche (cent flabis di Afanasev).

In Lis lidrîs storichis des contis di fadis, Propp si dediche ae ricostruzion de gjenesi de flabe e le met intun plui ampli contest storic e culturâl. Inte flabe e ven individuade la rapresentazion creative e pardabon popolâr di antîcs rapuarts di produzion e des corispondentis manifestazions magjichis e religjosis.

Lis sôs ricercjis lu àn puartât a formulâ chel che al è cognossût tant che Scheme di Propp, che al formalize la struture di une flabe gjeneriche.
Biosfere

In ecologjie si definìs biosfere (o ecosfere) l'insiemi des zonis dal planet Tiere che lis lôr cundizions ambientâls a permetin il disvilup de vite. Chestis zonis là che si disvilupe la vite, che si pense che e sedi nassude almancul 3,5 miliarts di agns indaûr, a cjapin dentri la litosfere (sot tiere e superficie terestre), la idrosfere (lis aghis di mâr, di lât e di flum), e i prins strâts de atmosfere (fin a une altitudin di plui o mancul 10 km). La vite e je fate possibile su la tiere par vie di ciertis cundizions trant che la presince di une atmosfere, che e difint di radiazions e meteorits; une temperadure idonie al mantigniment des struturis terziariis e cuaternaris des proteinis e la esistence di elements chimics juscj pal davuelziment dai procès vitâi.

Influencis significativis su la biosfere a son dadis dai moviments di aghe e aiar su di jê e de posizion e dai moviments de tiere rispiet al soreli.

La biosfere, viodude tant che sisteme, al à scambis impuartants di materie ponderabile dome cul interni de Tiere (ciclis biogjeochimics). Il so alt nivel di organizazion al è garantît dal fat che e à radiazion eletromagnetiche dal Soreli, che i permet di mantignî un alt nivel di energjie libare.

La biosfere e pues jessi scomponude in macrounitâts caraterizadis di uniformitât di cundizions dal clime, là che si son adatadis une flore e une faune specifichis, definidis biomis, che a lôr volte a puedin jessi scomponûts in microunitâts clamadis ecosistemis.

Il concet di biosfere, intindude intal so insiemi tant che un organisim vivent, al è cognossût tant che ipotesi Gaia o teorie di Gaia.

Lis modificazions gjeologjichis e climatichis de biosfere acjadudis dilunc de storie dal planet a àn influît in profonditât tai ecosistemis e tai organisims vivents, determinant procès evolutîfs e estinzions.

Une acelerazion di chestis modificazions al somee jessi dât ancje dal disvilup de popolazion umane, che al à influît in maniere direte, in particolâr de fin dal secul passât, su lis cundizions ambientâls e climatichis. I principâi fatôrs antropics che a puedin vê influence negative su la biosfere a son il disboscament, la urbanizazion, la agriculture, l'incuinament e la incressite de CO2 atmosferiche par vie dal ûs fis di combustibii fossii.
Henry Moseley

Henry Gwyn Jeffreys Moseley (Weymouth, ai 23 di Novembar dal 1887 – Galipoli (Turchie), ai 10 di Avost dal 1915) al è stât un fisic britanic.

Al studie a Eton e intal 1906 al jentre tal Trinity College di Oxford dulà che al oten la lauree in fisiche intal 1910. A pene dopo al jentre a fâ part dal grup di ricercje di Ernest Rutherford a Manchester fin al 1913.

Cun sperimentazions intal cjamp de spetroscopie a rais X, propit in chel an al publiche i risultâts des sôs ricercjis dulà che al rive ae conclusion che lis frecuencis dai rais mandâts fûr di ogni element a svariin in proporzion al numar di ordin (atomic) dal element stes (leç di Moseley).

Cu la scuvierte dai isotops si rindisi cont che nol è il pês atomic a incidi su la leç periodiche di Mendeleev ma il numar atomic che al fâs di base pa Taule periodiche dai elements. Cu la Prime Vuere Mondiâl, Moseley, intant lât in Australie, al torne in patrie. Al è ingaiât daurman - cundut che Rutherford al sedi contrari - e al ven copât inte Bataie di Galipoli intal 1915.

No son in pôcs a pensâ che, se Moseley al fos sorevivût ae vuere, al varès vût dal sigûr il Premi Nobel, calcolant la impuartance dal so lavôr fat intal arc di timp di dome 40 mês.
Travian

**Travian** al è un giuc online nasut tal 2006. Al è un giuc gratis; si scelç une popolazion tra romans, teutoni e frances e si fal cresi il propi paîs.

Sît uficial http://www.travian.it
James George Frazer

Sir James George Frazer (Glasgow, al 1 di Zenâr 1854 – Cambridge, ai 7 di Mai dal 1941) al è stât un antropolic scozês. Al è fondamentâl il so contribût ae antropologjie culturâl e ae storie des religjons.
Al à scrit Il ramaç di aur, opare monumentâl là che al à esponût la sô teorie su la magjie, intindude tant che principi di un complès passât che le viôt evolvisi prime inte religjon e dopo inte sience. Al definìs la magjie tant che un fenomen di simpatie tra lis robis, buine di instaurâ leams par omeopatie, similitudin (tant che intal câs dai rituâi vudù) o infet (dôs robis in contat fra di lôr a continuin a vê un inflùs une su chê altre ancje dopo jessi stadis separadis).
E je impuartante ancje la teorie che al disvilupe sul “diu murient”, un teme che Frazer al individue dentri di tantis religjons, a partî dai studis di Wilhelm Manhardt, che al viôt la divinitât cjapde intune vicende là che e pierdarà la vite, par dopo tornâle a cuistâ di gnûf intun moment sucessîf.
A son esemplis lis vicendis mitichis di Osirit, Dionis, Atis, Adon, Baal, Jesù, e v.i.
Il teme centrâl che si disvilupe il ramaç di aur al è la vicende dal Rex Nemorensis, sacerdot di Diane intal templi di Nemi, sorevivence di un antîc cult dentri dal contest storic di Rome antighe. Daûr de interpretazion di Frazer, chest al agjìs su la nature e su la fertilitât pai siei podês simpatics (propris de magjie simpatiche dite parsore) e al à un rûl sociâl fondamental pe comunitât.
Par difindindi la integritât fisiche cheste e à fissât un sisteme di tabù finalizât a difindilu, biel che la integritât spirituâl e ven garantide dal trasferiment simbolic intune anime esterne (il ramaç di aur).
Al rivâ de decjadence fisiche dal re mâc, no plui just pal so rûl sociâl, la sucession e ven determinade dal copament rituâl dal rex nemorensis di bande di un che lu disfide, che lu à di copâ in duel dopo vê crevât il ramaç dal boscut di Diane.
Pal gjornalist britanic Henry Noel Brailsford, Frazer al à contribuît a formâ il pinsîr dal Nûfcent, tant che Karl Marx e Sigmund Freud, e tant che Charles Darwin, che Frazer si calcolave so dissepul e continuadôr.
Ma propit il metodi "darwinian" aplicât ae storie des religjons i à tirât cuintri lis critichis di Ludwig Wittgenstein: par lui Frazer
	« nol è in stât di imagjinâsi un sacerdot che in fonts nol sedi un pastôr inglês dal nestri timp, cun dute la sô stupiditât e ignorance»
e ancje:
	« Frazer al è tant plui salvadi de plui part dai siei salvadis, parcè che chescj no podaran jessi cussì lontans de comprension di un fat spirituâl tant che lu è un inglês dal secul vincjesim. »
Alfred Reginald Radcliffe-Brown

**Alfred Reginald Radcliffe-Brown** (Birmingham, ai 17 di Zenâr dal 1881 – Londre, ai 24 di Otubar dal 1955) al è stât un antropolic inglês. Al è calcolât un dai fondadôrs de direzion funzionalistiche in antropologjie sociâl. Il so lavôr fondamentâl al è Struture e funzion inte societât primitive (Structure and Function in Primitivis Society), dal 1952.
Arlêf di William Halse Rivers, Radcliffe-Brown al à fat in principi ricercjis intal arcipelac des isulis Andaman, intal Ocean Indian. Intal 1922 al à publicât I isolans des Andaman, il stes an che è lât fûr Argonautis dal Pacific ocidentâl di Bronisław Malinowski. Inte sô opere al è stât influençât di Émile Durkheim, cirint di definî la funzion sociâl dai fenomens mitics religjôs. Professôr a Cambridge, intal 1926 al è stât clamât a direzi l'istitût di antropologjie de Universitât di Sydney. Po dopo al è stât a Chicago e dal 1937 professôr a Oxford. Fondadôr de riviste Oceania, al à diret diviersis spedizions in Australie. Dopo la partence di Bronisław Malinowski pai Stâts Unîts intal 1938, Radcliffe-Brown al è deventât la figure plui influente de antropologjie britaniche. Di fat scuasi ducj i autôrs britanics che a àn dominât la sene teoriche dai agns cuarante ai agn sessante dal Nûfcent si àn metût in cjamps problematics za delineâts di Radcliffe-Brown.
Fin dai agns '20 dal Nûfcent Radcliffe-Brown al veve frontat il probleme di definî l'ogjet de antropologjie. Lu à definît intes leçs che a determinin il funzionament e lis trasformazions des societâts. La sô impostazion in dut câs no à analizât mai cemût che a cambiin intal timp lis istituzions sociâls, ma dome il mût che a funzionin.
Radcliffe-Brown insiemi cun Bronisław Malinowski al à ricjapât e al à disvilupât lis ipotesis di caratar funzionalistic teorizait di Durkheim, ipotesis antitetichis aes posizions weberianis. Ben jessint in contrast su cualchi aspiet dai lôr pinsîrs, i doi antropolics a jerin dacuardi sul analizâ, intal studi des comunitâts, soredut lis funzions, ven a stâi i contribûts che istituzions sociâls e culturâls a fasevin pal sostent dal om o par creâ cundizions necessariis pal mantigniment e la esistence dal grup sociâl.
Gjeologjie

La gjeologjie e je chê sience che essenzialmentri si prefisse la ricostruzion de storie de Tiere cu la investigazion de sucession dai avigniments fisics, chimics e biologjics che a àn determinât dilunc dai timps la evoluzion fin al stadi di cumò.

De fin dal secul XX la gjeologjie e à slargjât il so cjamp di investigazion a ducj planets e a chei altris cuarps solits che a fasin part dal sisteme solâr.

Viodude la vastitât e la complessitât des problematichis leadis a chest cjamp di studis, la Gjeologjie e je integrade cun altris dissiplinis, che a costituissin l'insiemi des Siencis de Tiere:

* la gjeofisiche pal studi de Tiere midiant de misurazion e de interpretazion di parametris fisics cun struments ponûts pal plui su la superficie terestre, dentri di poçs fin a une profonditât di pôcs chilometris de superficie o telerilevaments di satelits, integrâts cun concets di fisiche e sience dai materiâi;
* la mineralogjie pe analisi dai minerâi contignûts intai crets integrantsi cun chimiche e fisiche;
* la paleontologjie pal studi de evoluzion dai organisims vivûts su la superficie dal planet integrantsi cu la biologjie e la botaniche;
* la astronomie, cuant cierts fenomens a son gjenerâts in maniere direte de interazion de Tiere cun altris cuarps planetaris o stelârs (par esempli l'impat cuntun meteorit)
Marvin Harris

Marvin Harris (New York, ai 18 di Avost dal 1927 – Gainesville, ai 25 di Otubar dal 2001) al è stât un antropolic statunitens.

Scritôr tant prolific, al à vût une grande e influence intal disvilup dal materialisim culturâl, cumbinant la enfasi di Karl Marx su lis fuarcis produtivis cu lis intuizions di Thomas Malthus sul impat dai fatôrs demografics su chei altris aspiets dal sisteme socioculturâl. Etichetant i fatôrs demografics e produtîfs tant che "infrastruture", Harris al à postulât che chescj a fossin i fatôrs clâf intal determinâ la struture sociâl e la culture di une societât. Dopo la publicazion di "La evoluzion dal pinsîr antropologjic" intal 1968, Harris al à sburtât i antropolics a focalizâsi su lis relazions culturâls e ecologjichis par dute la sô cariere.
Chiara Cainero

**Chiara Cainero** (Udin, 24 di Març 1978) e je une campionesse olimpiche di trai ta la specialitât di skeet.
E je stade la prime sportive femine di Udin a vinci tai Zûcs Olimpics di îstât, a Pechin 2008. 
Dome un altri sportîf nassût a Udin, om, al veve vinçût i Zûcs Olimpics: Alfredo Foni.
Alfredo Foni

**Alfrêt Foni**, par talian **Alfredo Foni**, al fo un zuiadôr e alenatôr di balon furlan. Al è stât il prin omp nassût a Udin a vinsi par dôs voltis i Zûcs olimpics. A Foni al è intitolât un parc a Udin.
Junon

Junon e je une divinitât de mitologjie romane, leiade al cicli lunâr dai prins popui italics. E jere la antighe divinitât dal matrimoni e dal part, rapresentade dispès intal at di dâ di tete, che e à assumût, po dopo, lis funzions di protetore dal Stât: dai antîcs Romans, di fat, e je stade soreponude in maniere graduâl a Ere de mitologjie greghe, deventant la femine di Jupitar, duncje la plui impuartante divinitât feminine. 

E jere ancje la protetore dai animâi, in particolâr par jê al jere sacri il pavon. In so onôr a jerin stâts tirâts sù templis, che in chei e vignive venerade tant che Monete ("chê che e vise"), e in chest rûl si sarès distinte salvant i romans dilunc dal assalt puartât dai Gjai. Junon Lucine e difindeve lis nassitis e i fruts: in so onôr a vignivin celebradis lis *Matronalia* e lis fiestis *Caprotinae* ai 7 di Lui. 

Si conte che Junon e fos nemie zurade dai Troians par trê motîfs, doi mitics: la ofese vude di Parit parcè che al veve dât il miluç de bielece a Venere impen che a jê; il rapiment di Ganimêt de bande di Jupitar che al fasè di lui il so amant e il copîr dai dius; la profezie che si conte inte Eneide, che la sô citât predilete e sarès distrute dai dissendents di Troie e duncje dai Romans.
Anna Maria Jopek

**Anna Maria Jopek** (Varsavie, ai 14 di Dicembar 1970 - ) e je une cjantante pop e jazz polache. 

## Discografie
### Albums
* *Ale jestem* (1997)
* *Szeptem* (1998)
* *Jasnosłyszenie* (1999)
* *Dzisiaj z Betleyem* (1999)
* *Bosa* (2000)
* *Barefoot* (2002)
* *Nienasycenie* (2002)
* *[[Upojenie]]* (e Pat Metheny) (2002)
* *Farat* (live) (2003)
* *Secret* (2005)
* *Niebo* (2005)
* *ID* (2007)
* *BMW Jazz Club Volume 1: Jo & Co* (live) (2008)
* *Haiku* (2011)
* *Sobremesa* (2011)
* *Polanna* (2011)
* *Minione* (2017)
* *Czas kobiety* (2017)
* *Ulotne* (2018)

### Singui
* *Chwilozofia 32-bitowa* (1996)
* *Ale jestem* (1997)
* *Joszko Broda* (1997)
* *Nie przychodzisz mi do głowy* (1997)
* *Cud niepamięci* (1998)
* *Przed rozstaniem* (1998)
* *Ja wysiadam* (1999)
* *Księżyc jest niemym posłańcem* (1999)
* *Na całej połaci śnieg* (e Jeremi Przybora, 1999)
* *Nadzieja nam się stanie* (1999)
* *Smutny bóg* (2000)
* *Ślady po Tobie* (2000)
* *Szepty i łzy* (2000)
* *Jeżeli chcesz* (2000)
* *Henry Lee / Tam, gdzie rosną dzikie róże* (e Maciej Maleńczuk, 2001)
* *Upojenie* (2001)
* *Na dłoni* (2002)
* *O co tyle milczenia* (2002)
* *I pozostanie tajemnicą* (2002)
* *Małe dzieci po to są* (2003)
* *Tam, gdzie nie sięga wzrok* (2003)
* *Mania Mienia* (2003)
* * Możliwe* (2004)
* *Gdy mówią mi* (2005)
* *Niebo* (2006)
* *A gdybyśmy nigdy się nie spotkali* (2006)
* *Teraz i tu* (2007)
* *Zrób, co możesz* (2007)
* *Skłamałabym* (2007)
* *Cisza na skronie, na powieki słońce* (2008)
* *Możliwe* (2009)

## Leams esterns
* Sît uficiâl
Phragmites australis

La **cjanele** (***Pragmites austrialis***) e je une grande jarbe de famée des Poaceae. La cjanele e vîf par plui tai ambients di aghe, tes rivis dai flums de basse plane, ta chês dai lâcs, sueis e tal palût. La vegetazion slargjade e siarâde formade des cjanelis à nom cjaneit.
Alemans

I **Alemans** a jerin une aleance di tribûs gjermanichis. Une des primis testemoneancis de esistence di chest insiemi di popui al è il cognomen Alamannicus assumût dal imperadôr Caracale (che al à regnât dal 211 al 217), che al à celebrât cussì la lôr disfate par sô man. La nature de aleance e lis afiliazions tribâls di prime a restin misteriosis pai storiografs. La lôr aleance e jere in dut câs di gjenar agressîf, indreçade cun tancj atacs aes provinciis de Gjermanie Superiôr. Si riten che a vedin assumût tant che model dal lôr agjî i Francs, la prime aleance di tribûs gjermanichis, che e veve fermât la penetrazion romane sul bas Ren prime di invadi la provincie de Gjermanie Inferiôr.
Vinçûts di Caracale sul Main, a àn rivât a tacâ insiemi cui Gôts la Italie dal Nord intal 268, cuant che a son stâts batûts sul lât Benacus (vuê il lât di Garde). A son stâts batûts di gnûf di Probi (277) e in maniere seguitive dal imperadôr Julian inte bataie di Strasburc (357).

Intal III e IV secul e je stade ancjemò une distinzion tra i Alemans e Svabis, cuant che chescj popui a son batûts di Clodoveu I, une prime volte intal 476/477, e une seconde volte intal 506 cul copament dal rex Alamannorum. Di chest moment a àn pierdût cierts teritoris cu lis lôr popolazions, che a son lâts a formâ il nucli de Svabie. Cundut che no costituivin plui, di chest moment, une entitât politiche, la lôr impuartance etnografiche dentri des politichis dai Francs e dai Ostrogôts e je restade impuartante.

Dopo il copament dal lôr re a àn tentât une aleance cui Ostrogôts. Si àn insediât sot la protezion dai Gôts part intal Nord Italie e part inte regjon tra il Lât di Costance e il trat alpin dal Ren. Intal 537 il re Vitigje al à cedût ai Francs la Alemanie gotiche e di chest moment cheste e à fat part in maniere stabile dal ream dai Francs, cjapant po dopo buine part dal altiplan svuizar e variis regjons dal arc alpin.

Dal secul VI e je la lôr conversion al cristianisim, par opare prin di dut di sant Colomban.

La regjon de Alemanie al cjapave dentri un numar di distrets diferents, che a rifletevin la lôr divierse composizion etniche: la diocesi di Strasburc, il teritori di Augsburg, la diocesi di Mainz e Basilee. Vuê i dissendents dai Alemans a son dividûts in cuatri stâts diferents: France (Alsazie), Gjermanie (Svabie e part de Baviere), Svuizare e Austrie, regjons caraterizadis di dialets, derivâts dal todesc aleman che si distinguin dal todesc fevelât inaltrò.
Düsseldorf

**Düsseldorf** e je la capitâl dal stât federât de Nord Ren-Vestfalie in Gjermanie. Si cjate sul flum Ren e e à scuasit 612.178 abitants (2015).

## Leams esternis
*  Sît uficiâl de citât
Susìn

Il **susino** (*Prunus domestica* L., 1753) è una pianta della famiglia delle Rosaceae che produce i frutti noti col nome di *susina* o *prugna*.
 

Il frutto contiene le vitamine A-B1-B2 e C e alcuni sali minerali: il potassio, il fosforo, il calcio e il magnesio. La polpa della susina è utile al fegato per compiere il processo della secrezione biliare.
Huang Xianfan

**Huang Xianfan** (Fusui, ai 13 di Novembar 1899 - Guilin, ai 18 di Zenâr 1982) al fo un storic, etnolic, antropolic cinês e grant espert di storie zhuange, al fo un impuartant antropolic dal cine dal XX secul, al fo il leader de Scuele di Bagui e Scuele di Wunu cinês.

## La vite
Huang Xianfan al nas intal 1899 inte citadine dal Guangxi dal Qusi in Fusui, vuê in Cine. Al à studiât a Fusui. Huang al studià dal 1922 al 1926 al Scuele Normâl Nanning di Guangxi e dal 1926 al 1935 al Universitât Normâl di Beijing, la capitâl de Cine. Si è laureât in Storie ae Universitât Normâl di Beijing tal 1935. Huang al studià dal 1935 al 1937 al Universitât di Tokyo. Intal 1937 al tornà in Guangxi cinês, dulà che al deventà un insegnant di storie, al à lavorât ae Universitât di Guangxi (1938-1940, deventà professôr di storie) e ae Universitât di Sun Yatsen (1941-1942, professôr di storie). Huang al insegnà intal dal 1943 al 1953 al Universitât di Guangxi e dal 1954 al 1982 al Collegium Normâl di Guangxi e intal 1981 al fondà il Universitât Lijiang di Guilin, une Universitât di amateur di Guilin pai adult.

## Oparis principâls
* Storie cinês (Ⅰ-Ⅲ), Beijing, 1932-1934.
* Storie di Zhuang, Nanning, 1957, 1988.

## Cjale ancje
* (in  , in  e in ): Scuele di Bagui http://en.wikipedia.org/wiki/Bagui_School,http://it.wikipedia.org/wiki/Scuola_di_Bagui,http://fr.wikipedia.org/wiki/%C3%89cole_d%27Bagui
* (in  , in  e in ): Storie di Zhuang http://en.wikipedia.org/wiki/General_History_of_the_Zhuang,http://it.wikipedia.org/wiki/Storia_generale_del_Zhuang,http://fr.wikipedia.org/wiki/Histoire_g%C3%A9n%C3%A9rale_de_la_Zhuang
* (in ): Huang Scuele http://en.wikipedia.org/wiki/Huang_group

## Leams esternis
* www.china.com.cn/中国网/Huang Xianfan - impuartant antropolic dal cine dal XX secul
* www.people.com.cn/人民网>>中国政府新闻>>政府专题>> Antropologjie cinês
Cile

Al confine a soreli a nord cun la Bolivie e il Peru,a soreli jevât cun l’Argjentine e cun la Bolivie.
L Cile e je dividude in 15 regiis.

:*<small><sup>(1)</sup></small><span style="font-size:95%;"> Incluido el [[Territorio Chileno Antártico]], su superficie alcanza los 1.382.291,1 km²</span>*
:*<small><sup>(2)</sup></small><span style="font-size:95%;"> Estimada al [[30 de junio]] de [[2006]] - INE Compendio Estadístico Año 2006</span>*
Dialet prekmur

Il **Prekmur** (sl. *prekmurščina,* prek. *prekmürščina,* ong. *Vend nyelv*) al è une lenghe sclave fevelade di pôc plui di 80.000 personis. Al ven doprât inte regjon slovene de Prekmurje e in Ongjarie intal distret di Szentgotthárd. Lis comunitâts plui grandis di emigrants si lis cjate in Gjermanie, intai Stâts Unîts di Americhe e in Austrie.

Al è considerât un dialet sloven arcaic cuntune vore di peraulis diferentis e al dopre un grum di vocabui di origjin ongjarese e todescje. Une des sôs carateristichis e je la presince des vocâls ö e ü.

## [[Pari Nestri]]

## Cjale ancje
* Rosean
Kde domov můj?

La cjante ***Kde domov můj*** (leture: /'gde 'domof 'mûi/; traduzion: Dulà soio a cjase mê) e je l'imni cec. Josef Kajetán Tyl le à vude scrite sul imprin par la comedie *[[Fidlovačka, aneb žádný hněv a žádná rvačka]]* (Chê dal violin, o ben Nuie asse e nuie barufis), che e le in sene intal 1834. La cjante le metè in musiche il compositôr František Škroup; daurman e jentrà intal repertori dal popul.

*Kde domov můj* e je l'imni da la Republiche Ceche dal 1 di Zenâr dal 1993, ven a stâi za la dì de scree de gnove republiche sovrane. Prime, cuant che e jere ancjemò la Cecoslovachie unide, la cjante e faseve il prin toc dal imni federâl, parcè che daûr al vignive il toc par slovac che cumò al è l'imni de Slovachie: *[[Nad Tatrou sa blýska]]* (Sui Tatra al lampe).

## Peraulis de cjante

## L'imni de Republiche Ceche
Par l'imni si dopre dome la prime strofe (un pôc justade):

### Par furlan


Po cjase mê
dulà ch'e je?
Jù pai prâts l'agh'e 'simine,
tes cretais il bosc al busine,
su la Vierte dut sflorìs,
al somee un paradîs!
Cussì biele chê taviele...
tiere ceche, cjase mê,
Tiere ceche, cjase mê!


Cjantait: /viarte, tiare/.

### Par todesc
Dal 1918 al 1938 in Cecoslovachie e jere ancje une version ufiziâl par todesc:


Wo ist mein Heim?
Mein Vaterland?
Wo durch Wiesen Bäche brausen,
Wo auf Felsen Wälder sausen,
Wo ein Eden uns entzückt,
Wenn der Lenz die Fluren schmückt:
Dieses Land, so schön vor allen,
Böhmen ist mein Heimatland.
Böhmen ist mein Heimatland.


### Par ongjarês
Dal 1918 al 1938 in Cecoslovachie e jere ancje une version ufiziâl par ongjarês:


Hol van honom, hol a hazám?
Hol patak zúg a hegyháton,
Csörgedez a rónaságon.
Üde virág a kertben,
Mint egy földi édenben.
Ez az istenáldotta föld,
Cseh föld a hazám,
Csehszlovák föld a hazám.


## Leams
* Vôs *[[:cs:Česká hymna|Imni cec]]* inte Wikipedie par cec
* Kde domov můj? - la vuardie dal Cjastiel e la polizie de Republiche Ceche a sunin l'imni (MP3 compression ZIP, 1030 KB)
* Gnove version intes pagjinis dal Guvier de Republiche Ceche
Tombe (Buie)

**Tombe** al è un paîs dal comun di Buie sierat tra la autostrade e la Gravate, pais dal comun di Osôf. 
Al conte cirche 350 animis. A fasin part di Tombe ancje il Batafier e i Sales.
Arnold van Gennep

**Arnold van Gennep** (Ludwigsburg, ai 23 di Avrîl 1873 – Bourg-la-Reine, 1957) al è stât un antropolic francês, tra i studiôs plui cognossûts di antropologjie dal Nûfcent; al à dât contribûts fondamentâi ae analisi dai rituâi di passaç, screant il studi sistematic inte etnografie europeane, e al à fondât il studi etnografic dal folclôr tant che dissipline academiche in France.

Arnold a van Gennep al è nassût in Gjermanie di famee di origjins olandesis, ma la mari, restade vedue, si è tornade a maridâ cuntun miedi francês intal 1879, e la famee si à trasferît duncje in Savoie.

Interessât aes culturis orientâls, si à iscrit al Melesson, ma al è restât deludût intal no cjatâ cors che a sodisfassi i siei interès complès; al à passât duncje ae École des Langues Orientales (dulà che al à studiât l'Arap) e dopo ae prestigjose École Pratique des Hautes Etudes, dulà che al à studiât Filologjie, Linguistiche, Egitologjie e culturis orientâls. Al è restât simpri une vore indipendent dai barons dal ambient academic francês, e al à scontât cheste sô autonomie cence otignî mai incarghis di docence intal so paîs, cundut dal lustri sientific cjapât intai agns.

Intal 1909 al publiche il so classic I rituâi di Passaç, il volum che al à puartât al centri de atenzion dai etnolics dal prin Nûfcent cheste classe di fenomens. Di là di un studi sistematic des diviersis fenomenologjiis dal rituâl di passaç (che al à aprofondît in diviersis culturis extraeuropeanis), van Gennep al à proponût ancje une analisi struturâl acude, dividint il rituâl intes fasis "disseparazion" (par es. funerâl), "margjin" (par es. impromission) e "agregazion" (par es. matrimoni).

Po dopo Victor Turner, studiôs des manifestazions dai rituâi, al torne a nomenâ lis trê fasis di van Gennep in "pre-liminârs" (disseparazion), "liminârs" (transizion) e "post-liminârs" (reintegrazion). Chest model al è calcolât ancjemò bon, e al ven doprât une vore a un secul di distance. Arnold van Gennep al cognòs intai rituâi l'insiemi di manifestazions che si ripetin in secuencis intal spazi e intal timp, e che a son impuartants par capî la struture des relazions des societâts che ju esprimin.
Gianfranco Pintore

**Gianfranco Pintore** (par sardegnûl **Zuanne Frantziscu Pintore**, Irgoli, 1939) al è un gjornalist e scritôr sardegnûl. Al à lavorât par L'Unità (ancje come corispuindint di Varsavie), Mondo Nuovo, Abc, L'Espresso, Tempo illustrato, La Nuova Sardegna. Tornât in Sardegne tal 1974 al si zonte al moviment Su Popolu Sardu. In chescj agns (1976-78) al fonde e al divente diretôr de prime radio libare in lenghe sardegnole Radiu Supramonte. Daspò, il moviment al si divît par decidi se sostignî il Partito Sardo d'Azione aes elezions regjonals dal 1979, une part e fo d'acuardi (ancje Pintore) par meti adun une curint di sinistre cul non di Bentu Novu (*Svint Gnûf*). In chei agns al torne a fondâ e al dirès il periodic dal Partito Sardo d'Azione "Il Solco" e le television libare Telesardegna. Al è stât editorialist pe L'Unione Sarda e Sardigna.com. In dì di vuê al milite tal moviment federalist Fortza Paris, nassût de union fra Sardistas, Partito del Popolo Sardo e un moviment di emigrâts.

## Bibliografie
**Sardegna regione o colonia*, Mazzotta, Milan, 1974; 
**Sardigna ruja*, Edizioni della Nave, Milan, 1981; 
**Manzela*, Castello, Cagliari, 1985; 
**Sardegna sconosciuta*, Rizzoli, Milan, 1986 e 2002; 
**Su Zogu*, Papiros, Nùgoro, 1988; 
**La sovrana e la cameriera*, Insula, Nuoro, 1996; 
**La caccia*, Zonza editori, Cagliari, 2000; 
**Nurai*, Papiros, Nùgoro, 2002; 
**Morte de unu presidente*, Condaghes, Cagliari, 2007.
Faiâr

Il **faiâr** al è un arbul de famee des fagacis. Par furlan si doprin ancje i nons di **fau**, **rep** e **vespul**. E je une plante tipiche des zonis temperadis de Europe, de Asie e de Americhe

## Specis

* *[[Fagus crenata]]*
* *[[Fagus engleriana]]*
* *[[Fagus grandifolia]]*
* *[[Fagus hayatae]]*
* *[[Fagus japonica]]*
* *[[Fagus longipetiolata]]*
* *[[Fagus lucida]]*
* *[[Fagus mexicana]]*
* *[[Fagus orientalis]]*
* *[[Fagus sylvatica]]*
* *[[Fagus sylvatica tortuosa]]*
Madrid

**Madrid** e jè la capitâl da la Spagne, e i siei abitants par spagnûl a son clamâts *madrileños*. Madrid e conte plui di trê milions di abitants, e e jè la citât plui grande dal Paîs.
Zurassic

Il **Zurassic** al è il periodi miezan de ete mesozoiche, ancje cognossude tant che "la Ete dai Dinosaurs". 

Il Periodi Zurassic e je la plui lungje ete te scjale dai timps gjeologjics. Al partìs de fin dal Triassic al inizi dal Cretacei. L'inizi dal periodi al è di 199 milions di agns za fa, la fin vie par 145 milion cirche. Come altris periodos gjeologjics lis datis a son malsiguris di par ju di 5 - 10 milions di agns.
Uman

L**'uman**, tal sens di specie umane, al è un mamifar bipet. Il non sientific dal om al è *Homo sapiens sapiens*. E je une specie che si è sparniçade in ducj i continents dal planet Tiere, e - par periodis curts di timp - ancje tal spazi, tes cussì clamadis stazions spaziâls. La popolazion totâl e je di cuasi 8 miliarts di individuis. 

L'om al à un cerviel ben disvilupât, bon di produsi resonaments e di comunicâ cui altris individuis graciis al lengaç. Al è ancje un animâl sociâl, che al si da dongje in grups par cooperâ e par competi.

I oms a manifestin il desideri di capî e influençâ il mont difûr, cirint di comprendi, spiegâ e manipolâ i fenomens naturâi midiant de sience, filosofie, mitologjie e religjon. Cheste curiositât naturâl e à puartât al disvilup di instruments e abilitâts avanzadis; i oms a son la uniche specie ancjemò vivente che e dopre il fûc, e cusine il mangjâ, e met sù vistîts, e e dopre plusoris altris tecnologjis.

## Cjale ancje

* om (gjenar)
* femine (gjenar)
* mascli (ses)
* femine (ses)
Stelutis alpinis

## Stelutis Alpinis

----

Se tu vens cà sù ta' cretis,

là che lôr mi àn soterât,

al è un splàz plen di stelutis:

dal miò sanc 'l è stât bagnât.

Par segnâl une crosute

jé scolpide lì tal cret:

fra chês stelis nàs l'arbute,

sot di lôr jo duâr cuièt.

Cjol sù, cjol une stelute:

je 'a ricuarde il néstri ben,

tu 'i darâs 'ne bussadute,

e pò plàtile tal sen.

Cuant che a ciase tu sês sole

e di cûr tu preis par me,

il miò spirt atòr ti svole:

jo e la stele sin cun té

Ma una dî, cuant che la vuere

a sarâ un lontân ricuârt,

tâl to cûr dulâ che iere

stele e amôr, dut sarâ muârt.

Restarâ par me che stele

che il miô sanc al â nudrît,

per che lûsi simpri biele

su l'Italie e l'infinît»

di Arturo Zardini

## Leams esternis
* Stelutis Alpinis (Se tu vens cà sù ta' cretis), Ghil'ad Zuckermann, "A site dedicated to the memory of Maestro Piero Poclen, a mentsh"
Metriche

La metriche e je la struture leterarie di un componiment poetic, che e determine il ritmi e l'andament gjenerâl: la critiche leterarie, analizant une part significative de produzion poetiche di une cierte culture e fisse canui, categoriis ricorintis e significativis, che a classifichin la composizion dai viers e des strofis.

Par grêc e par latin e jere fondade su la cuantitât (brevitât o lungjece) des silabis (metriche cuantitative); intes lenghis anglosassonis modernis si base su rime e alternance dai acents (metriche acentuative); intes lenghis romanichis su rimis, acents e numar des silabis.

Simpri cul tiermin metriche si segne ancje chel branc particolâr de sience filologjiche che si interesse dal studi di chestis struturis.
Strofe

Inte leterature e inte metriche, la strofe e je un grup di viers], di numar e di gjenar fis o variabil che a vegnin organizâts daûr di un scheme, in gjenar ritmic.

E je indicade ancje cul non di stanzie.

Par podê definî i varis gjenars di strofis al covente cjapâ in considerazion sedi la sucession des rimis che il numar dai viers.

La strofe e pues duncje jessi calcolade un sisteme ritmic che al ven fissât de cumbinazion des rimis e de struture metriche dai viers che le componin.
Lis cumbinazions strofichis a puedin jessi infinidis. A son leadis a regulis fissis di decodificazion dal test poetic, ma ancje ae capacitât di inovazion e ae libertât dal poete.

I gjenars metrics che si cjatin plui dispès a son: il distic, la tercine, la cuartine, la sestine, la otave.
Viers

Il viers al è la unitât metriche base pe poesie, sedi sot dal pont di viste ritmic che visîf. In tipografie al è delimitât lant a gnove rie.

Inte metriche scolastiche, al è une sucession di silabis struturade daûr di ciertis regulis (a seconde dal lôr numar, ae dislocazion des silabis tonichis e atonis, e ae posizion dai acents).

Il viers libar al pues jessi cjapât dentri dentri di une definizion plui largje, tant che porzion di test che l'autôr al sielç tant chea unitât di segmentazion.

La division di un test in viers e indrece daurman il letôr a une interpretazion dal test focalizade no dome sul so significât ma ancje sul mût che chest al è esprimût e organizât, in altris peraulis su la dialetiche tra forme e contignût.

La segmentazion dai viers e jentre in relazion cun chê linguistiche intun zûc di corispondencis e diferencis che a cjapin un rilêf espressîf e formâl.
Brasîl

Il **Brasîl** (non uficiâl *República Federativa do Brasil*) al è il stât plui grant de Americhe dal Sud e il cuint plui grant dal mont. Al à une popolazion di 186 milions di abitants. La sô capitâl e je Brasilia. Al è il sôl paîs de Americhe Latine dulà che si fevele il portughês.
In Brasîl si cjate la plui grande foreste dal mont, ven a stâi la foreste amazoniche. 

Al confine a soreli a mont cu la Argjentine, cul Paraguay, cu la Bolivie e cul Perù, a nord cu la Colombie, cul Venezuela, cu la Guyane, cul Suriname e cu la Guyane Francese.
Isaac Newton

Isaac Newton (4 di Zenâr 1643 - 31 di Març 1727) al è stât un sienziât, matematic, fisic, astronom, alchimist e filosof inglês
Louis Francescon

**Louis Francescon** (1866-1964) pastôr protestant furlan nassût a Cjavàs. 

Emigrât di zovin tai Stâts Unîts a Chicago si è convertît ae glesie Pentecostâl. Di lunc de sô vite al à implantât glesiis Pentecostâlis intai Stâts Unîts di Americhe, in Argjentine, in Brasîl e in Italie.
Meiningen (Vorarlberg)

**Meiningen (Vorarlberg)** al è un comun di 1.891 abitants (2005) logât tal distret di Feldkirch, tal stât federât austriac dal Vorarlberg.
Uran

Inte mitologjie greghe e romane, **Uran** (par grêc Οὐρανός *Ouranós*, «stelât, firmament») al è une divinitât primordiâl, personificazion dal cîl.

Uran al è la personificazion dal Cîl tant che element fertil. Inte opare di Esiodi, Teogonie, al è fi e coniugât di Gjee (la Mari Tiere). Altris poemis e contis a fasin il fi di Etar (il Cîl superiôr), cence che, in cheste tradizion che e va daûr ae Titanomachie, al sedi pandût il non de mari. 

Daûr de tradizion esiodee Uran si à unît cun Gjee e le à fecondade butant sù di cheste gotis fertilis di ploie, dant cussì vite aes primis divinitâts mostruosis: i Titan, i ciclop e i arogants ecatonchir.

Inte pôre di vignî dispodestât dai siei fîs fuarts, ju butave, man a man che a nassevin, intal Tartar, vâl a dî intes vissaris di Gjee, che, cun orôr di chel at, e à persuadût so fi Cron, l'ultin dai dodis titans gjenerâts di Uran, a rivoltâsi a sô pari cuntun falcet adamantin. Cussì Uran, cjapât di sorprese dal fi propri intant che al steve par unîsi di gnûf in amôr cun Gjee, al fo spadât. De sô nature butade intai mârs dongje di Cipri e de sbrume marine che si è formade e je nassude Afrodite, intant che lis sôs gotis di sanc che a colarin par tiere a àn fecondât une ultime volte la Tiere, dant vite aes Erinis, ai Zigants e aes Ninfis Meliis.
Poseidon

Inte religjon greghe antighe, **Poseidon** (par grêc Ποσειδῶν) al è il diu dal mâr, dai cjavai e, inte sô acezion di Scjassetiere, dai taramot. Divinitâts similis a Poseidon dal mont antîc a son stadisRodon inte mitologjie iliriche, Nethuns inte mitologjie etrusche e Netun in chê romane.

In so onôr a vignivin celebrâts i zûcs Istmics.

Poseidon al jere fi di Cron e Ree. Daûr des tradizions al è calcolât mo il fradi grant mo il fradi piçul di Zeus. Al pâr di siei fradis e sûrs al è stât divorât dal pari, che lu à gomitât cuant che al è stât costret di Zeus, l'ultin nassût, rivât a scjampâ dal gjenitôr teribil. Zeus insiemi cun siei fradis e sûrs, cui Ecatonchirs, cui zigant e cui ciclop al à batût Cron e i Titans, e i à gjavât il podê. Parciertis variantis de liende Poseidon al è stât arlevât e tirât sù dai Telchins te isule di Rodi, e de fie dal Ocean, Cefire, te stesse maniere che Zeus al è stât tirât sù dai Coribants a Crete. 
Cuant che dopo si à decidût di dividi il mont in trê reams, Zeus al à vût il cîl, Ade il mont soterani dai muarts, intant che a Poseidon i àn tocjât il mâr e lis aghis.

Inte Odissee Poseidon al fâs une part impuartante par vie dal so odi par Odisseu, dovût al fat che l'eroi al à svuarbât so fi, il ciclop Polifem. La smare di Poseidon e impedìs par tancj agns a Odisseu di tornâ a Itache.
2010

Il **2010** (**MMX** par numars romans) al è un an dal XXI secul.

Il 2010 al è scomencât di vinars. Al è stât proclamât dal ONU tant che *an internazionâl de [[biodiversitât]]*.

## Acjadiments

## Nassûts

## Muarts

## [[Premis Nobel]]
* Pe midisine: Robert Geoffrey Edwards
* Pe fisiche: Andre Geim, Konstantin Novoselov
* Pe leteradure: Mario Vargas Llosa
* Pe chimiche: Richard Heck, Ei-ichi Negishi, Akira Suzuki
* Pe pâs: Liu Xiaobo
* Pe economie: Peter Diamond, Dale Mortensen, Christopher Pissarides
Mart

**Mart** (simbul: ) al è il cuart planet dal sisteme solâr dopo la Tiere. Al ven clamât ancje «il planet ros» pe colorazion des pieris che cuvierzin la sô superficie. 

Al à doi satelits: Fobos e Deimos.
Rose

Cjale une di chestis vôs:
* Botaniche: **[[Rose (botaniche)|Rose/flôr]]**
* Toponomastiche: **[[Rose (San Vît dal Tiliment)]]**
* Colôr: **[[Rose (colôr)|colôr di mieç jenfri il ros e il blanc]]**
* Gjeografie: **[[Rose dai vints]]**
Rose (San Vît dal Tiliment)

**Rose** je une piçule frazion dal Comun di San Vît dal Tiliment, plaçade dongje il principâl flum furlan, dilunc la roste destre, cuintri di Cjamin dal Tiliment, in che altre spuinde.

La storie di Rose (un timp "Vile di Rose") jè unide cun che di **Plêf di Rose**, fintremai che l'aghe dal Tiliment no l'à dividût lis dos comunitâts.

## Toponomastiche
Il toponim al somee propri vignî dal participi dal verp "roseâ", in riferiment ai sdrumaments causionâts dal flum, che tal cors dai secui an stramudât le vile da spuinde sinistre a che destre.

## Vôs leadis
* Liste toponims furlan-talian
* Liste toponims talian-furlan

## Leams esternis
*  Sît dal Comitato di Rosa, associaziòn che tutele lis tradizions e la culture di Rose (gnovis su storie, sagre, leams cun Plêf di Rose)
Rose (colôr)

**Rose** al jè il colôr di mieç jenfri il ros e il blanc.

## Ordenadôr
La combinazion RGB pal colôr di rose e je 255, 192, 203.

## Confront jenfri dai ROSE

 ROSE (RGB) (Hex: #FFC0CB) (RGB: 255, 192, 203)
 Rose cjalt (colôr web) (Hex: #FF69B4) (RGB: 255, 105, 180)
 Rose inceant (Hex: #FC0FC0) (RGB: 252, 15, 192)
 Rose profont (colôr web) (Hex: #FF1493) (RGB: 255, 20, 147)
 Rose vîf (Hex: #FF007F) (RGB: 255, 0, 127)
 Rose scûr (Hex: #E75480) (RGB: 234, 84, 128)


## Simbolisim
Il rose al è il colôr doprât con riferiment as feminis
Tulmin

**Tulmin** (*Tolmin* par sloven), al è un comun de Slovenie di 12.198 abitants (2002). Il comun al à diviers insediaments, il plui grant al è Tulmin cuntun 1.238 abitants. Tulmin al è logât intune posizion strategjiche te alte val dal Lusinç.
Paulinus II

**Paulinus II** (Premariâs, c.750 – Cividât, 11 di Zenâr 802)) al è stât un dai Patriarcjis di Aquilee.

Al è ancje un sant de glesie catoliche.
Nowy Dwór Królewski

**Nowy Dwór Królewski** al è un comun inte Polonie sud-orientâl, fra Chełmno e Toruń. Al è il cjaf lûc di un distret separât intal voivodât di Toruń e al à 190 abitants (1996).
Poppo

**Poppo de Carintie** ( - 1045) al è stât un dai Patriarcjis di Aquilee. 

Tal 1031 al à iniziât a ricostruî la Basiliche Patriarcjâl di Aquilee.
Normans

**Normans**, o ancje vichincs, al è il non coletîf di variis popolazions scandinavis, che a àn fat impresis militârs, comerciâls e esplorativis tra l'IX e il XII secul.

I Danês a àn batût soredut tra IX e secul X la cueste inglese dal Mâr dal Nord, intant che i Svedês a jerin impegnâts tal cumierç tra Mâr Baltic e Mâr Neri su la rêt fluviâl de future Russie: i vuerîrs e marcjadants svedês, messedâts cu lis popolazions slavis autoctonis, a àn contribuît a chê che e sarès deventade dopo la civiltât russe; i Norvegjês infin si son impegnâts te esplorazion dal Ocean Glaciâl Artic, ancje in graciis di un aument des temperaduris che al à fat pussibile la navigazion intes aghis che prime a jerin glaçadis, tocjant tra X e secul XI Islande, Groenlande e ancje lis cuestis dal Labrador. Dal norvegjês dai colons in Islande al è nassût il noren, la lenghe leterarie des grandis liendis nordichis.

I normans, soredut danês, si àn dedicât aes scorsadis tacant dal principi dal IX secul. Dotâts di nâfs lizeris cence puint e cence rems (drakkar al ven a stâi "dragons", dal sarpint di mâr intaiât sul gavon) a àn batût lis cuestis de France, de Ingletiere, fin ae penisule iberiche, ae Italie (a restarin cuasi di liende i sacs di citât tant che Luni e Fiesole) e aes isulis dal Mediterani ocidentâl, passant dome intun secont moment al insediament. Pagans in principi e usâts ae vuere di rapine, dopo dal stanziament in France si àn convertît al Cristianisim e si àn dedicât ancje ae agriculture. Vuerîrs otims, specializâts intai combatiments a cjaval, a dopravin prin di dut la spade, a metevin cjamesots in maie di fier e a dopravin un scût a mandule. A vignivin domandâts tant che mercenaris, fin ancje tal Imperi bizantin.

La culture normane, tant che chê di tancj altris popui migratoris, e jere une vore vierte al gnûf. Par un ciert periodi, cheste carateristiche ju à puartâts a cjapâ teritoris europeans tra di lôr eterogjenis. Dopo l'insediament in Normandie (910), intal XI secul a àn invadût la Ingletiere (1066), altris zonis de France e la Italie meridionâl, costituint il ducât di Calabrie e intal 1130 il ream di Sicilie.
OGM

Tant che Organisim cun Genetiche Modificade si definissin dome i organisims là che une part dal gjenome e sedi stade cambiade midiant des modernis tecnichis di inzegnarie gjenetiche. No son calcolâts "organisims cun gjenetiche modificade" ducj chei organisims che il lôr patrimoni gjenetic al ven cambiât dopo di procès spontanis (modificazions e trasferiments di materiâl gjenetic a sucedin di fat in nature in plui ocasions e chescj procès a son la origjin de diversitât de vite su la tiere), ma introdusûts dal om cun altris tecnichis che no son cjapadis dentri inte definizion dade de normative di riferiment (par esempli cun radiazions che a jonizin o mutagjens chimics).

I OGM a vegnin segnâts dispès tant che organisims transgjenics: i doi tiermins no son sinonims par vie che il tiermin transgjenesi si riferìs al inseriment, intal gjenome di un organisim, di gjens che a divegnin di un organisim di specie divierse. A son definîts invezit OGM ancje chei organisims che a risultin di modificazions che no previodin l'inseriment di nissun gjen (par es. a son OGM ancje i organisims che dal lôr gjenome a son stâts gjavâts dai gjens), cussì come che i organisims là che il materiâl gjenetic zontât al ven di un organisim "donadôr" de stesse specie. In chest secont câs cierts studiôs a fevelin di organisims cisgjenics.
Metabolisim

Il metabolisim al è il complès des reazions chimichis e fisichis che a sucedin intun organisim o intune sô bande. Chestis trasformazions de materie a son reversibilis e a son leadis a variazions de cundizion energjetiche.
Si divît in doi insiemis di procès:
* anabolisim, che al prodûs moleculis complessis tacant di moleculis plui semplicis, utilis pe celule;
* catabolisim, che al compuarte la degradazion di moleculis complessis in moleculis plui semplicis e che al prodûs energjie.
I procès anabolics a son endoergonics e a duncje domandin energjie. Invezit chei catabolics a son esoergonics: la energjie liberade di lôr e ven conservade inte celule (e trasferide in câs aes reazions anabolichis) midiant moleculis carrier cun alte energjie, che tra chês chê plui comune e je dal sigtû l'ATP.
Procès metabolics che a contegnin une componente anaboliche e une cataboliche a son dits cualchi volte anfibolics.
Anabolisim

L'anabolisim o biosintesi e je une des dôs parts dal metabolisim  e al cjape dentri dut l'insiemi dai procès di sintesi o bioformazion des moleculis organichis (biomoleculis) plui complessis di chês plui semplicis o des sostancis nutritivis. Chescj procès a domandin energjie, al contrari dal catabolisim.

A ben che l'anabolisim e il catabolisim a sedin doi procès contraris, a funzionin in maniere coordenade e armoniche e a costituissin un dut unic dificil di separâ.

L'anabolisim al è responsabil di:
* formazion des componentis celulârs, dai tiessûts corporâi e, duncje, de cressite
* provision de energjie

Lis celulis a otegnin la energjie dal ambient cun trê gjenars distints di fonts di energjie, che a son:
* la lûs solâr, midiant la fotosintesi intes plantis
* altris composcj organics cemût che al sucêt intai organisims eterotrofs
* composcj inorganics cemtû che al sucêt cui bateris che a puedin jessi autotrofs o eterotrofs

L'anabolisim si pues classificâ in maniere academiche daûr lis biomoleculis che a vegnin sintetizadis:
* Repliche o duplicazion dal DNA
* Sintesi dal acit ribonucleic
* Sintesi di proteinis
* Sintesi di carboidrâts
* Sintesi di lipidis
DNA

L**'acit desossiribonucleic** o **deossiribonucleic** (**DNA** o **ADN**) al è un acit nucleic che al conten lis informazions gjenetichis necessariis ae biosintesi di RNA e proteinis, moleculis indispensabilis pal disvilup e il coret funzionament de plui part dai organisims vivents.
Dal pont di viste chimic, il DNA al è un polimar organic costituît di monomars clamâts nucleotidis. Ducj i nucleotidis a son costituîts di trê components fondamentâi: un grup fosfât, il deossiribosi (zucar pentôs) e une base azotade che si lee al deossiribosi cun leam N-glicosidic. Cuatri a son lis basis azotadis che a puedin jessi dopradis inte formazion dai nucleotidis di cjapâ dentri inte molecule di DNA: adenine, guanine, citosine e timine.
La disposizion in serie di chestis cuatri basis e costituìs la informazion gjenetiche, leibile traviers dal codiç gjenetic, che al permet la traduzion in aminoacits. Il procès di traduzion gjenetiche (clamade in maniere comune sintesi proteiche) al pues sucedi dome in presince di une molecule intermedie di RNA, gjenerade cu la trascrizion dal DNA. Chest procès nol gjenere dome filaments di RNA destinâts ae traduzion, ma ancje framents za in stât di fâ diviersis funzions biologjichis (par esempli dentri dai ribosomis, dulà che l'RNA al à une funzion struturâl). La informazion gjenetiche e je duplicade prime de division celulâr, cuntun procès cognossût tant che replicazion dal DNA, che al evite che si pierdi informazion dilunc des gjenerazions.
Intai eucariots, il DNA si complesse dentri dal nucli in struturis clamadis cromosomis. In chei altris organisims, cence nucli, al pues jessi organizât in cromosomis o no. Dentri dai cromosomis, lis proteinis de cromatine (tant che i istons) a permetin di infissî e controlâ la trascrizion dai gjens,almancul inte plui part dai câs.

## Cjale ancje

* cromosome